[{"text_idx": "#000002", "text": "Bermeoko Ernairen arabera urriaren 12a \u201cborroka eguna\u201d da,\u201d borrokatzeko asko\u201d dagoela iritzita. Hala iragarri dute gaur Bermeon egin duten elkarretaratzean; 13:00etan batu dira Lamerako harrizko bankuan. Bermeoko EH Bilduk bat egin du elkarretaratzeagaz."}, {"text_idx": "#000003", "text": "\u201cEspainiar estatuko egun nazionala, ospakizun eguna da batzuentzat, baina beste askorentzat zapalkuntza, konkista, inposizioa eta genozidioarena. Gaurkoak, Espainiar estatuko balio atzerakoienak babesten dituzten horiek guztiak batzen dituen moduan, balio guzti horien aurka gaudenok borrokan batzeko eguna ere bada\u201d, esan dute harrizko bankuan batuta. Mendeetan zehar Espainiak \u201cinposatutako errelato kolonial, faxista eta erreakzionarioari, ikuspegi dekolonial eta antifaxista batetik\u201d aurre egingo diotela gaineratu dute."}, {"text_idx": "#000004", "text": "Uste dute gero eta herritar gutxiago direla Espainiar estatuarekiko atxikimendua dutenak, gazteen artean \u201cnabariagoa\u201d dela nabarmenduta: \u201cUrteetako politika errepresiboen ondorioz eta Espainia hamarkadaz hamarkada garatzen joan den izaerarengatik, gaur egun, gutxi dira Espainia begi onez ikusten duten Euskal Herriko gazteak\u201d."}, {"text_idx": "#000005", "text": "\u201cHistoriaren bidegurutze batean\u201d gaudela esan dute gaur Ernaiko kideek, eta orain hartzen diren erabakiak datozen hamarkadetan \u201ceuskal herritarron bizitzak baldintzatuko\u201d dituzte: \u201cHorregatik, inoiz baino garrantzitsuagoa da gure bizitzen gaineko erabakiak hartzeko gaitasuna edukitzea, burujabetza kuotak irabaztea\u201d. Hala, une \u201cnahasi eta ezegonkor\u201d honetan, etorkizunari \u201citxaropentsu\u201d begiratzea baino ez dagoela adierazi dute, \u201csistema neoliberal zisheteropatrialkala eta hori ordezkatzen duen Espainiar estatuen proiektua agortuta daudelako\u201d."}, {"text_idx": "#000006", "text": "Argi daukate Euskal Herriaren biziraupenerako \u201caukera bakarra independentzia\u201d dela: \u201cGure herria antifaxista eta internazionalista da, eta justizia sozialean sinisten du. Gazteriak bultzatu behar du orain prozesu independentista, etorkizun ezaren eta apatiaren aurrean, ortzi-muga sendo baten alde borrokatzea tokatzen zaigu. Historiaren bidegurutze honetan, proiektu politiko sendo batek bakarrik bermatuko ditu herritarron interesak\u201d."}, {"text_idx": "#000008", "text": "Busturialdeko albisteak euskaraz, libre eta kalitatez jaso nahi dituzu? Horretarako zure babesa ezinbestekoa dugu. Egin zaitez HITZAkide! Zure ekarpenari esker, euskaratik eginda dagoen tokiko informazio profesionala garatzen eta indartzen lagunduko duzu."}, {"text_idx": "#000009", "text": "Buletina hileko azken barikuetan bidaltzen da, eta Busturialdeko hilabeteko berri nagusiak biltzen ditu."}, {"text_idx": "#000013", "text": "Arazo bat gertatu da eta ezin izan da izena eman. Jarri gurekin harremanetan mesedez eta barkatu eragozpenak (Akatsaren kodea:)."}, {"text_idx": "#000014", "text": "Elbira Iturri kalea, z/g. 48300, Gernika-Lumo"}, {"text_idx": "#000016", "text": "Saioa hasten baduzu, HITZAkide izatearen abantailak baliatu ahal izango dituzu."}]